ભિલોડાના આભાપુરના દિલીપભાઇ ડામોર પત્ની પ્રફુલાબેન સાથે પુત્રી ગુણાકુવા ખાતે અભ્યાસ કરતી હોવાથી બાઇક જીજે 09 એબી 1976 લઈને મળવા ગયા હતા. પુત્રીને મળ્યા બાદ ભગવાન શામળાજીના દર્શન કરી બંને ઘરે પરત ફરતા હતા ત્યાં હિંમતનગર-શામળાજી હાઇવે પર આવેલ રૂદરડી ગામની સીમ પાસે પાછળથી આવતા ટ્રેલર (આરજે 19 જીબી 3995 )ના ચાલકે ટક્કર મારતા દિલીપભાઈ ડામોરને ઈજા થતાં મોત નીપજયું હતું. જ્યારે પત્નીને ઇજાઓ થતા સારવાર માટે ખસેડવામાં આવ્યા હતા. સિદ્ધરાજ ભાઇ ડામોરની ફરિયાદના આધારે શામળાજી પોલીસે ટ્રેલર ચાલક વિરુદ્ધ ગુનો નોંધ્યો હતો..